QH ร่วงรับ XD วันนี้ กูรูแนะสอยเป้า 5 บ. Top pick กลุ่ม-คาดปันผล 5% ต่อปี
QH ร่วงรับ XD วันนี้ กูรูแนะสอยเป้า 5 บ. Top pick กลุ่ม-คาดปันผล 5% ต่อปี
23 เม.ย. 2558

ผู้สื่อข่าวรายงานว่า ราคาหุ้น บริษัท ควอลิตี้เฮ้าส์ จำกัด (มหาชน) หรือ QH ณ เวลา 10.17 น.อยู่ที่ 3.40 บาท ลบ 0.54 หรือ 13.71% โดยเปิดตลาดที่ 3.38 บาท ระหว่างวันปรับตัวขึ้นสูงสุดที่ 3.40 และย่อตัวลงแตะระดับต่ำสุดที่ 3.36 บาท มูลค่าการซื้อขาย 33.71 ล้านบาท

บล.ฟินันเซีย ไซรัส ระบุในบทวิเคราะห์ (23 เม.ย.) ว่า ยังคงแนะนำซื้อ และยังเป็น Top pick ของกลุ่ม แต่ปรับราคาเป้าหมายลงเป็น 4.10 บาทจากเดิม 4.90 บาทจาก Dilution ที่ให้หุ้นปันผล (XD วันนี้ 6 : 1 +เงินสด 0.01852 บาท Yield 5.5%)
สำหรับกำไรปกติไตรมาส 1/58 คาดลดลง 18% จากไตรมาสก่อน 12% จากปีก่อน เนื่องจากการเลื่อนการโอนบ้านแนวราบของลูกค้าระดับบน แสดงให้เห็นถึงความไม่เชื่อมั่นต่อเศรษฐกิจ แต่ Presales ในไตรมาส 1/58  ที่ทำได้ 20% ของเป้าทั้งปี ดีกว่ากลุ่มที่ขายได้เฉลี่ย 17% ของเป้า แต่ยังคาดว่าการเติบโตของกำไรของ QH ในปีนี้จะดีกว่ากลุ่มจากความสำเร็จในการทำตลาดในช่วงที่ผ่านมา  
บล.ไอร่า ระบุในบทวิเคราะห์(20 เม.ย.)ว่า  แนะนำ “ซื้อ” QH ราคาเป้าหมาย 5.00 บาท/หุ้น โดยยอดขายในไตรมาส 1/58 เพิ่มขึ้นจากไตรมาส 1/57 ประมาณ 12% ตามทิศทางสถานการณ์ทางการเมืองที่ดีขึ้นจากปี 57 ขณะที่ QH ตั้งเป้ายอดขาย ทั้งปีที่ 24,100 ล้านบาท และปัจจุบันสามารถทำไปได้แล้วประมาณ 20% คาดเป็นจุดเริ่มต้นที่ดี
ทั้งนี้ จากยอดขายที่คาดว่าจะสามารถบรรลุเป้าหมายได้จะส่งผลบวกต่อบริษัทในการเติบโตอย่างต่อเนื่องในระยะยาว โดยสำหรับปี 58 มีมุมมองเชิงบวกในด้านพื้นฐานของบริษัทที่จะสามารถสร้างกำไรเติบโตได้อย่างต่อเนื่อง 8% มี upside 28% และคาดปันผลต่อเนื่อง 5% ต่อปี